༄༅། །རྒྱུད་ཀྱི་མངོན་པར་རྟོགས་པའི་གསལ་བྱེད་ལེགས་
པར་བཤད་པ་གོང་མའི་དགོངས་རྒྱན་
ཞེས་བྱ་བ་བཞུགས་སོ། །
ངོར་ཆེན་དཀོན་མཆོག་ལྷུན་གྲུབ།
ནམཿཤྲཱི་ཙཀྲ་ནཱ་ཐཱ་རཏྣ་ཝདྷཱ་ཡ། རྣམ་ཀུན་མཆོག་ལྡན་འོད་གསལ་ཆོས་ཀྱི་སྐུ། །མཆོག་ཏུ་མི་
འགྱུར་བདེ་ཆེན་ལོངས་སྤྱོད་རྫོགས། །སྤྲུལ་པའི་གར་གྱིས་གདུལ་བྱའི་ཡིད་བསྒྱུར་བའི། །ཀུན་
ཁྱབ་འཁོར་ལོའི་མགོན་ལ་ཕྱག་བགྱིའོ། །གཙུག་ན་ཟླ་བས་བཏུད་ཀྱང་དྲེགས་མིན་ཞིང་། །འཇིག་
རྟེན་དབང་པོས་བསྟོད་ལའང་མ་ཆགས་པར། །བསམ་ཡས་རྫུ་འཕྲུལ་བཀོད་པ་ལྷུར་མཛད་པའི། །
རྣལ་འབྱོར་དབང་ཕྱུག་ཞབས་རྡུལ་སྤྱི་བོས་ལེན། །གྲུ་འཛིན་རི་བོའི་མཁའ་ལས་མ་གཡོས་ཀྱང་།
།
སྐལ་བར་འཚམ་པའི་འགྲོ་བློའི་ཆུ་གཙང་དུ། །སྣ་ཚོགས་སྤྲུལ་པའི་ཟླ་གཟུགས་བྱེ་བ་བརྒྱ། །སྟོན་
མཛད་བརྩེ་བ་ཆེན་པོའི་ཞབས་ལ་འདུད། །རྣམ་པར་དཀར་བའི་བསོད་ནམས་བརྒྱ་ཕྲག་དང་། །
ཡེ་ཤེས་དམ་པའི་རྩེ་མོ་རབ་བརྙེས་ནས། །ངོ་མཚར་མཁས་པའི་བགྱི་བ་རྣམ་གསུམ་གྱིས། །ངེས་
དོན་གསལ་མཛད་འཇམ་དབྱངས་སྤྲུལ་པ་རྒྱལ། །དག་པའི་ཞིང་དུ་རྣམ་སྣང་ལོངས་སྤྱོད་རྫོགས། །
འཕགས་པའི་མདུན་སར་སྡུད་མཛད་རྡོ་རྗེ་འཛིན། །དུས་འདིར་དཔལ་ལྡན་ས་སྐྱའི་རྗེ་བཙུན་ཞེས། །
གྲགས་པའི་རྒྱལ་མཚན་འཛིན་ལ་ཕྱག་བགྱི་འོ། །ཆེར་རློམ་པ་སངས་སློབ་མས་མ་ཐོབ་ཅིང་། །གཞན་
འཕྲུལ་དབང་བྱེད་བདག་པོས་མ་མྱངས་པའི། །ཟས་གཙང་སྲས་ཀྱི་ཞལ་གྱི་བུམ་བཟང་ལས། །ལུང་
བསྟན་བདུད་རྩི་བརྙེས་པ་བཟང་པོའི་ཞབས། །དེ་སོགས་བརྒྱུད་པར་བཅས་པའི་འཕྲིན་ལས་ཀྱིས། །
379

མདོ་སྔགས་རིག་མཛོད་ལས། སྤྱི་ལྗོན་བརྟག་གསུམ། ༼བར་ཆ།
རིམ་པར་བསྐྱངས་པའི་རྒྱུད་དོན་ཟབ་མོའི་གནད། །རང་གཞན་སྙིང་ལ་བདུད་རྩི་ལྟར་སིམ་ཕྱིར། །
ལེགས་བཤད་གོང་མའི་དགོངས་བརྒྱན་འདི་སྤེལ་ལོ། །ཞེས་མཆོད་པར་བརྗོད་ཅིང་བཤད་པར་དམ་
ཡན་ལག་
བཅས་ནས། ཚུལ་བཞི་པ་རྒྱུད་ཀྱི་མངོན་པར་རྟོགས་པའི་གསལ་བྱེད་ལ་གཉིས་ཏེ།
ལུས་རྣམ་པར་བཞག་པའི་ཚུལ་གྱིས་མངོན་པར་རྟོགས་པའི་གྲངས་བཤད་པ་དང་།
རྒྱས་པར་བཤད་པའི་ཚུལ་གྱིས་དཀའ་བའི་གནས་རྣམས་སོ་སོར་བཤད་པའོ། །དང་པོ་ནི། རྒྱུ་རིགས་
སྤང་བྱ་རྐྱེན་ལ་ལྟོས་པ་བཞི། །སྐྱབས་འགྲོ་གསོ་སྦྱོང་གཏན་ཁྲིམས་སེམས་བསྐྱེད་བཞི། །བྱེ་མདོ་
རྣལ་འབྱོར་སྤྱོད་དང་དབུ་མ་བཞི། །བྱ་སྤྱོད་རྣལ་འབྱོར་རྒྱུད་དང་བླ་མེད་བཞི། །བཞི་བཞི་བཅུ་དྲུག་
རྒྱུ་དང་རིམ་འཇུག་ལམ། །དེ་རྗེས་སྔགས་ལམ་ཐོག་མ་སྨིན་བྱེད་དབང་། །ལམ་ལ་རྟོགས་པའི་ལྟ་
བ་བསྐྱེད་རྫོགས་གཉིས། །སྤྱོད་དང་ཉེ་རྒྱུ་མཆོག་གི་མངོན་རྟོགས་ལྔ། །བཟླས་དང་གཏོར་མ་སྦྱིན་
སྲེག་རབ་གནས་དང་། །ལས་ཚོགས་རབ་འབྱམས་ཞེས་བྱ་ཡན་ལག་ལྔ། །གཉིས་ཀའི་ཐུན་མོང་
དམ་ཚིག་སྡོམ་པ་སྟེ། །ཐབས་རྒྱུད་མངོན་པར་རྟོགས་པ་བཅུ་གཅིག་གོ། །གནས་སྐབས་འབྲས་བུ་
སློབ་ལམ་ས་བཅུ་གཉིས། །མཐར་ཐུག་གནས་ཡོངས་གྱུར་དང་ཡེ་ཤེས་སྐུ། །མི་གནས་མྱ་ངན་འདས་
དང་གཉིས་སུ་མེད། །མཛད་པ་རྒྱུན་མི་འཆད་དང་རྣམ་ལྔའོ། །དེ་ལྟར་མངོན་རྟོགས་བཞི་བཅུ་རྩ་ལྔ་
ལས། །གཏན་ཁྲིམས་བདུན་དང་དབང་གི་མངོན་རྟོགས་བདུན། །སོ་སོར་ཕྱེ་བས་ལྔ་བཅུ་བདུན་དུ་
འགྱུར། །དེ་ཚེ་བཞི་དང་བཅུ་དང་བཞི་དང་བཞི། །དེ་བཞིན་བདུན་དང་ལྔ་དང་ལྔ་དང་གཅིག །
བཅུ་གཉིས་ལྔ་སྟེ་ལྔ་བཅུ་རྩ་བདུན་ནི། །བཤད་བྱ་མངོན་པར་རྟོགས་པའི་ལུས་ཡིན་ནོ། །ཞེས་བྱའོ། །
གཉིས་པ་ལ། རྒྱུའི་རྒྱུད་སྔོན་དུ་འགྲོ་བ་རྟེན་གྱི་གང་ཟག །དེས་ཉམས་སུ་བླང་བ་ཐབས་ཀྱི་
རྒྱུད། དེ་ཉམས་སུ་བླང་བ་ལས་བྱུང་བ་འབྲས་རྒྱུད་དོ། །དང་པོ་ལ་རྒྱུ་རྒྱུད་རང་གི་ངོ་བོ་དང་། དེ་ལ་
གནས་པའི་གང་ཟག་གི་རབ་ཏུ་དབྱེ་བའོ། །དང་པོ་ལ། མཚན་ཉིད། མཚན་གཞི། དབྱེ་བའོ། །དང་
པོ་ནི། སེམས་ཅན་གྱི་རྒྱུད་ཀྱི་ཆོས་གང་ཞིག །རྐྱེན་ལམ་དང་ཕྲད་ན་འབྲས་བུ་སངས་རྒྱས་འབྱུང་
རུང་གི་རིགས་སུ་གནས་པ་རྒྱུན་ཆགས་པ་སྟེ། གུར་འགྲེལ་ལས། རྒྱུའི་རྒྱུད་ཅེས་བྱ་བ་ནི་འབྲས་
བུའི་ཁུར་གྱིས་བཀབ་ཅིང་ལྕི་བར་གྱུར་པས་ན་རྒྱུད་ཅེས་དང་། རྡོ་རྗེ་རྩེ་མོ་ལས། རྒྱུད་ནི་རྒྱུན་
380

རྒྱུད་ཀྱི་མངོན་པར་རྟོགས་པའི་གསལ་བྱེད་ལེགས་པར་བཤད་པ་གོང་མའི་དགོང་རྒྱན།
ཆགས་ཞེས་བྱ་སྟེ། །འཁོར་བ་རྒྱུད་དུ་འདོད་པ་ཡིན། །ཞེས་སོ། །
གཉིས་པ་ནི། སེམས་ཅན་ཐམས་ཅད་ལ་རང་བཞིན་གྱིས་གནས་པའི་གཞི་དུས་ཀྱི་སེམས་
ཉིད་གཉིས་སུ་མེད་པའི་ཡེ་ཤེས་གསལ་སྟོང་ཟུང་དུ་འཇུག་པ་འདི་ཉིད་དེ། རྗེ་བཙུན་མཆོག་གིས།
རང་སེམས་གདོད་ནས་སྤྲོས་བྲལ་རྒྱུའི་རྒྱུད་དང་། ཞེས་སོ། །དེ་ཉིད་ལ་གདོད་མ་ནས་གནས་པའི་
རང་བཞིན་ལྷན་ཅིག་སྐྱེས་པའི་ཡེ་ཤེས་ཆེན་པོ་དང་། སྐབས་འདིར་བསྟན་གྱི་རང་བཞིན་དང་། རང་
བཞིན་གྱིས་གནས་པའི་རིགས་ཞེས་ཀྱང་བྱ་སྟེ། སམྦུ་ཊ་ལས། བསྐལ་པ་ཀུན་གྱི་སྔོན་གྲུབ་པའི། །
སློབ་དཔོན་ཆེན་པོ་གདོད་ནས་གྲུབ། །ཆོ་ག་འདི་ཡིས་སེམས་ཅན་རྣམས། །རྒྱལ་བར་འགྱུར་བར་
ཐེ་ཚོམ་མེད། །ཅེས་དང་། འདུས་པའི་ཕྱི་མ་ལས། རང་བཞིན་རྣམ་པ་རྒྱུ་ཡིན་ཏེ། ཞེས་དང་། སྤྱོད་
བསྡུས་འགྲེལ་པར། རྒྱུ་ནི་ཐེག་ཆེན་རིགས་ཅན་ཏེ། ཞེས་སོགས་གསུངས་པ་ལྟར་རོ། །
གསུམ་པ་ནི། གཉིས་སུ་མེད་པའི་ཡེ་ཤེས་དེ་ཉིད་ཀྱི་མཚན་ཉིད་གསལ་བའི་ཆ་ལ་གཙོ་བོའི་སྒོ་
ནས་ཀུན་གཞིའི་རྣམ་ཤེས་དང་། རང་བཞིན་སྟོང་པའི་ཆ་ལ་དྲི་བཅས་དེ་བཞིན་ཉིད་དམ། ཁམས་
བདེ་བར་གཤེགས་པའི་སྙིང་པོ་ཞེས་བྱ་ལ། འཇོག་བྱེད་ཀྱང་སྔ་མ་དགེ་སྡིག་གི་ལས་ཀྱི་བག་ཆགས་
བསྒོ་བའི་གཞི་ཡིན་པས་འཁོར་འདས་ཀུན་གྱི་གཞི་བྱེད་པའི་ཕྱིར་ཀུན་གཞིར་འཇོག་ཅིང་། ཕྱི་མ་
གློ་བུར་གྱི་དྲི་མའི་རྟེན་བྱེད་པའི་ཕྱིར་དྲི་བཅས་དེ་བཞིན་ཉིད་དང་། དྲི་མ་དང་བྲལ་ཙམ་གྱིས་རྣམ་
གྲོལ་ཐོབ་པའི་ཕྱིར་བདེ་སྙིང་དུའང་འཇོག་པ་ཡིན་ནོ། །
དེ་གཉིས་བློ་སེལ་བའི་ངོར་ལྡོག་ཚུལ་ཐ་དད་ཀྱང་ངོ་བོ་དབྱེར་མེད་ཡིན་པ་ནི་མྱང་འདས་ཆེན་
པོ་ལས། རིགས་ཀྱི་བུ་སངས་རྒྱས་ཀྱི་རང་བཞིན་ཞེས་བྱ་བ་ནི་དོན་དམ་པ་སྟོང་པའོ། །དོན་དམ་པ་
སྟོང་པ་ནི་ཡེ་ཤེས་བྱའོ། །ཞེས་དང་། རྒྱན་སྟུག་པོ་བཀོད་པ་ལས། ས་རྣམས་སྣ་ཚོགས་ཀུན་
གཞི་སྟེ༑ ༑བདེ་གཤེགས་སྙིང་པོ་དགེ་བའང་དེ། །སྙིང་པོ་དེ་ལ་ཀུན་གཞིའི་སྒྲས། །དེ་བཞིན་
གཤེགས་པས་སྟོན་པར་མཛད། །སྙིང་པོ་ཀུན་གཞིར་བསྟན་པ་ཡང༌། །བློ་ཆུང་རྣམས་ཀྱིས་མི་
ཤེས་སོ། །སེམས་ཀྱི་རང་བཞིན་འོད་གསལ་བ། །དེ་བཞིན་གཤེགས་པའི་སྙིང་པོ་དགེ། །ཞེས་སོ། །
གལ་ཏེ་དེ་ནི་སྟོང་ཉིད་ལ་ཀུན་གཞིའི་སྒྲས་བསྟན་པ་ཙམ་ཡིན་གྱི། ཀུན་གཞིའི་རྣམ་ཤེས་མ་ཡིན་ནོ
381

མདོ་སྔགས་རིག་མཛོད་ལས།
༼ བར་ཆ།
སྤྱི་ལྗོན་བརྟག་གསུམ།
ཞེ་ན། མ་ཡིན་ཏེ། དེ་ཉིད་ལས། ཇི་ལྟར་ཟླ་བ་སྐར་ཚོགས་དང་། །ལྷན་ཅིག་མཁའ་ལ་གནས་པ་
ལྟར། །དེ་བཞིན་ཀུན་གཞིའི་རྣམ་ཤེས་ཀྱང་། །རླབས་བདུན་རྣམས་དང་ལྷན་ཅིག་གནས། །ཞེས་
དང་། ལང་གཤེགས་ལས། བློ་གྲོས་ཆེན་པོ། ཀུན་གཞིའི་རྣམ་པར་ཤེས་པ་ཆུ་ཀླུང་ལྟ་བུ་ལ་འཇུག་
པའི་རྣམ་པར་ཤེས་པའི་རླབས་འབྱུང་ངོ་ཞེས་བཤད་པས་སོ། །
དེ་ལྟར་དེ་གཉིས་ངོ་བོ་དབྱེར་མེད་ཡིན་ཀྱང་ཕན་ཚུན་ཁྱབ་མཉམ་དུ་འདོད་པར་མི་བྱ་སྟེ།
བདེན་གཉིས་ཀྱི་རྣམ་དབྱེ་དང་འགལ་བར་འགྱུར་བས་སོ། །གང་ཡང་ཆོས་མངོན་པ་ཐེག་པ་ཆེན་པོའི་
མདོ་ལས། ཐོག་མ་མེད་པ་དུས་ཀྱི་དབྱིངས། །ཆོས་རྣམས་ཀུན་གྱི་གནས་ཡིན་ཏེ། །དེ་ཡོད་པས་ན་
འགྲོ་ཀུན་དང་། །མྱ་ངན་འདས་པའང་འབྱུང་བ་ཡིན། ཞེས་ཚིགས་སུ་བཅད་པ་གཅིག་གསུངས་པ་དེ་
ཉིད་ཐོགས་མེད་ཞབས་ཀྱི་ཐེག་བསྡུས་ལས། ཀུན་གཞིའི་རྣམ་ཤེས་དང་། རྒྱུད་བླའི་འགྲེལ་པར་
བདེ་སྙིང་གི་སྒྲུབ་བྱེད་དུ་དྲངས་པའང་འཆད་ཚུལ་འདི་དང་མཐུན་པ་ཉིད་ཡིན་ནོ། །འོན་ཀྱང་གཞུང་
ལུགས་དེ་དག་ལས་རྣམ་ཤེས་ཚོགས་བདུན་ལས་རྫས་གཞན་པའི་ཀུན་གཞི་བདེན་གྲུབ་པ་བཤད་
པ་ནི་སེམས་ཙམ་གྱི་གྲུབ་པའི་མཐའི་དབང་དུ་བྱས་པ་ཡིན་ལ། འདིར་ནི་ཡིད་ཀྱི་ཤེས་པ་གཅིག་
ཉིད་ལ་གསལ་ཙམ་རྒྱུན་མི་འཆད་པའི་ཆ་དང་། རེས་འགའ་ངར་འཛིན་པའི་ཆ་དང༌། རེས་འགའ་
ཡུལ་དྲུག་པ་ཆོས་ལ་དམིགས་པའི་ཆ་གསུམ་ཡོད་པ་ལས། སྔ་མ་དེ་ལ་ཀུན་གཞི་ཞེས་བྱ་ལ། དེའི་
རང་བཞིན་དོན་དམ་པར་རྟག་བརྟན་གྱི་ཚུལ་དུ་ཡོད་པ་མ་ཡིན་ཀྱང་། ཐ་སྙད་དུ་རྟེན་ཅིང་འབྲེལ་བར་
འབྱུང་བ་སྒྱུ་མ་ཙམ་དུ་ཡོད་པར་འཆད་དགོས་པ་ཡིན་ཏེ། མྱང་འདས་ཆེན་པོ་ལས། ཤེས་རབ་ཅན་
རྣམས་ཀྱིས་ནི་ངའི་ལུས་ལ་ཆོས་ཀྱི་སྐུའི་ས་བོན་དེ་ལྟ་བུ་ཡོད་དོ་སྙམ་དུ་ཤེས་པས་ཐམས་ཅད་
འཛིན་པར་མི་བྱེད་དོ། །བདག་མེད་པ་བསྟན་ན་ནི་བྱིས་པ་རྣམས་བསྟན་པ་བདག་མེད་དོ་སྙམ་དུ་
འཛིན་ཏོ། །ཤེས་རབ་ཅན་རྣམས་ཀྱིས་ནི་ཐ་སྙད་དུ་ཡོད་དོ་སྙམ་དུ་ཤེས་ཏེ་ཐེ་ཚོམ་མེད་དོ། །དེ་
བཞིན་གཤེགས་པའི་སྙིང་པོ་སྟོང་པ་ཡིན་ནོ་ཞེས་བསྟན་ན་ནི་བྱིས་པ་རྣམས་ཆད་པར་ལྟ་བ་འཇིགས་སུ་
རུང་བ་ཡོན་པོ་སྒོམ་པར་བྱེད་དོ། །ཤེས་རབ་ཅན་རྣམས་ཀྱིས་ནི་རྟག་པ་དང་བརྟན་པ་དང་ཐེར་ཟུག་
པ་མ་ཡིན་པར་དེ་སྒྱུ་མ་ཙམ་དུ་ཡོད་པར་ཤེས་སོ། །ཞེས་གསུངས་པས་སོ། །དེས་ན་ཀུན་གཞི་འདོད་
382

རྒྱུད་ཀྱི་མངོན་པར་རྟོགས་པའི་གསལ་བྱེད་ལེགས་པར་བཤད་པ་གོང་མའི་དགོང་རྒྱན།
ཚུལ་འདི་ལ་འཆད་པ་པོ་དག་གིས་མི་འདྲ་བ་དུ་མ་ཞིག་མཛད་པ་ནི། ཐེག་བསྡུས་ལས་དམུས་ལོང་
བརྒྱས་གླང་པོ་ཆེ་ལ་བྱུགས་པ་དཔེར་མཛད་པ་ལྟར་ཕྱོགས་རེ་ལ་བསམས་ནས་བཤད་པ་ཁོ་ནར་
སྣང་ངོ་། །
གཉིས་པ་དེ་ལ་གནས་པའི་གང་ཟག་གི་དབྱེ་བ་ལ། རྒྱུ་རིགས་སྤང་བྱ་རྐྱེན་ལ་ལྟོས། །གང་
ཟག་རྣམ་པ་བཞིར་ནི་བཤད། །ཅེས་པ་ལྟར་བཞིའོ། །དེའི་དང་པོ་ལ། སེམས་ཅན་སངས་རྒྱས་ཀྱི་
སྙིང་པོ་ཅན་དུ་བསྟན་པ། རྒྱུ་གང་གིས་གང་དུ་འཁོར་བ། རྐྱེན་གང་གིས་ཇི་སྲིད་དུ་འཁོར་བ། སེམས་
སྦྱངས་ན་གྲོལ་བའི་ཚུལ་ལོ། །དང་པོ་ནི། སེམས་ཅན་ཐམས་ཅད་བཤད་མ་ཐག་པའི་རྒྱུའི་རྒྱུད་ལ་
གནས་པའི་གང་ཟག་ཡིན་པས་རྒྱུད་འདིར་འཇུག་པའི་སྐལ་བ་དང་ལྡན་པའི་སངས་རྒྱས་ཀྱི་སྙིང་པོ་
ཅན་ཡིན་ཏེ། རྩ་རྒྱུད་ལས། སངས་རྒྱས་མ་ཡིན་སེམས་ཅན་ནི། །གཅིག་ཀྱང་ཡོད་པ་མ་ཡིན་ཏེ། །
དམྱལ་བ་ཡི་དྭགས་བྱོལ་སོང་དང་། །ལྷ་དང་ལྷ་མིན་མི་རྣམས་དང་། །བཤང་བའི་སྲིན་བུ་ལ་
སོགས་པ༑ ༑ལྷ་དང་ལྷ་མ་ཡིན་གྱིས་ཀྱང་། །བདེ་བ་གང་ཕྱིར་མི་ཤེས་པ། །རྟག་ཏུ་རང་བཞིན་བདེ་
བ་ཅན། །འཇིག་རྟེན་ཁམས་ནི་གང་དུ་ཡང་། །སངས་རྒྱས་གཞན་དུ་རྙེད་མི་འགྱུར། །སེམས་ནི་
རྫོགས་པའི་སངས་རྒྱས་ཉིད། །སངས་རྒྱས་གཞན་དུ་བསྟན་པ་མེད། །ཅེས་གསུངས་སོ། །
གཞན་ཡང་སེམས་ཅན་ཀུན་དེ་བཞིན་གཤེགས་པའི་སྙིང་པོ་ཅན་ཡིན་ཏེ། དེ་བཞིན་ཉིད་
རང་བཞིན་གྱིས་རྣམ་པར་དག་པས་འཁོར་འདས་ཐམས་ཅད་ལ་ཁྱད་པར་མེད་པར་ཁྱབ་པའི་
ཕྱིར་རོ༑ ༑འོ་ན་འབད་མེད་དུ་གྲོལ་བར་འགྱུར་རོ་སྙམ་ན། གློ་བུར་གྱི་དྲི་མས་དག་ན་དེ་བཞིན་
གཤེགས་པ་ཉིད་ཡིན་ཡང་། དྲི་མ་དེས་མ་དག་པའི་ཕྱིར་འཁོར་བ་ཡིན་ནོ། །དེ་ལྟར་ཡང་རྩ་རྒྱུད་ལས།
སེམས་ཅན་རྣམས་ནི་སངས་རྒྱས་ཉིད། །འོན་ཀྱང་གློ་བུར་དྲི་མས་བསྒྲིབས། །དེ་ཉིད་བསལ་ན་
སངས་རྒྱས་ཉིད། །ཅེས་དང་། རྒྱན་ལས། དེ་བཞིན་ཉིད་འདི་ཐམས་ཅད་ལ། །ཁྱད་པར་མེད་ཀྱང་
དག་གྱུར་པས། །དེ་བཞིན་གཤེགས་ཉིད་དེ་ཡི་ཕྱིར། །འགྲོ་ཀུན་དེ་ཡི་སྙིང་པོ་ཅན། །ཞེས་སོ། །འོ་
ན་རིགས་ཆད་ཀྱི་གང་ཟག་བཤད་པ་དང་འགལ་ལོ་སྙམ་ན། དེ་ནི་དཀར་པོ་དམན་པ་ཡོད་པ་རྒྱུ་
དང་བྲལ། ཞེས་པའི་དོན། འགྲེལ་པར། གཏན་ཡོངས་སུ་མྱ་ངན་ལས་མི་འདའ་བ་ནི་རྒྱུ་དང་
383

མདོ་སྔགས་རིག་མཛོད་ལས། སྤྱི་ལྗོན་བརྟག་གསུམ། ༼ བར་ཆ།
བྲལ་བ་སྟེ། གང་ལ་ཡོངས་སུ་མྱ་ངན་ལས་འདའ་བའི་རིགས་ཉིད་མེད་པའོ་ཞེས་སེམས་ཙམ་པའི་
གྲུབ་མཐའི་དབང་དུ་བྱས་ནས་བཤད་པ་ཡིན་ལ། དེའི་དགོངས་གཞི་ནི་རང་བཞིན་དུ་གནས་པའི་
རིགས་དགེ་བའི་བརླན་དང་མ་ཕྲད་པ་ཙམ་ལ་དགོངས་པ་ཡིན་པས་འགལ་བ་མེད་དོ། །
གཉིས་པ་རྒྱུ་གང་གིས་གང་དུ་འཁོར་བ་ནི། སེམས་ཉིད་ཐོག་མ་མེད་པ་ནས་ལྷན་ཅིག་སྐྱེས་
པའི་མ་རིག་པའི་དྲི་མས་བསྒྲིབས་ནས། ཡུལ་གྱི་གནས་ལུགས་དང་བླང་དོར་གྱི་ཆ་ཇི་ལྟ་བ་བཞིན་
མི་ཤེས་པ་དེའི་དབང་གིས་འཁོར་བ་སྟེ་ཡན་ལག་བཅུ་གཉིས་ཀྱི་ཐོག་མ་མ་རིག་པའོ། །དེ་ཡང་རྩ་
རྒྱུད་ལས། བྱིས་པ་མི་ཤེས་པས་བསྒྲིབས་པ། །འདི་ཡི་འགྲོ་བ་མི་ཤེས་པས། །འགྲོ་བ་དྲུག་གི་སྲིད་
པའི་མཐར། །གང་ཞིག་རྨོངས་པ་འཁོར་བར་འགྱུར། །ཞེས་སོ། །གསུམ་པ་རྐྱེན་གང་གིས་ཇི་སྲིད་
དུ་འཁོར་བ་ནི། གཟུགས་སོགས་ཡུལ་རྣམས་ཀྱིས་ཆགས་སྡང་སྐྱེ་བའི་རྐྱེན་བྱས་ཏེ་མི་དགེ་བའི་ལས་
འདུས་བྱས་པས་སྲིད་པར་སྐྱེས་ནས་གཉེན་པོ་ལམ་དང་མ་ཕྲད་ན་མཐའ་མེད་པའི་འཁོར་བར་
འགྱུར་བ་སྟེ། རྩ་རྒྱུད་ལས། ཀྱེ་བཅོམ་ལྡན་འདས་རྣམ་པར་མ་དག་པ་གང་ལགས། ཞེས་པ་ནས།
ཡིད་ཀྱི་བདེ་སོགས་ཐོབ་པ་ནི། །ཞེས་པའི་བར་དུ་གསུངས་སོ། །འདི་དག་ཚུལ་དང་པོའི་སྐབས་སུ་
བཤད་ཟིན་པས། འདིར་ཡང་ཅི་རིགས་པར་ཤེས་པར་བྱའོ། །བཞི་པ་སེམས་སྦྱངས་ན་གྲོལ་བར་འགྱུར་
ཚུལ་ནི། སེམས་རང་བཞིན་གྱིས་ནམ་མཁའ་ལྟར་དག་པའི་ཕྱིར་གནས་སྐབས་གློ་བུར་གྱི་དྲི་མ་
སྦྱོང་བའི་རྐྱེན། ལམ་བསྒོམ་པས་དྲི་མ་ཐམས་ཅད་དང་བྲལ་ནས། དབྱིངས་དང་ཡེ་ཤེས་རོ་གཅིག་
པའི་རྣམ་གྲོལ་མཐར་ཐུག་པ་ཐོབ་པར་འ